Skifjorden (Vestvågøy)

Skifjorden er en fjordarm av Vestfjorden på sørsiden av Vestvågøya i Lofoten. Fjorden strekker seg 3 kilometer i vestlig retning fra innløpet i Henningsværstraumen mellom Trollneset i nord og Karivstranda, tre kilometer nord for Stamsund, i sør.

Kystlinjen langs fjorden er tynt befolket, men det er en liten konsentrasjon av gårder i fjordbunnen (Ytter- og Inner Kråklia, Justad og Skifjorden). 

Fra fjordbunnen tar Fv815 av og følger nordsiden av fjorden, mens Fv817 fortsetter langs sørsiden til Stamsund.

Øst-grensen til den tidligere Hol kommune gikk ved Skifjorden.

 Referanser 
Skifjorden på Norgeskart.no fra Statens kartverk

Kategori:Fjorder i Vestvågøy